text: Slagsmål ved Bilka: Skåret i ansigtet med kniv
  09 juli 2015 kl. 08.48
  Alligevel ville offeret ikke tale med politiet efter slagsmålet
  Det gik voldsomt for sig onsdag eftermiddag 16:50, da en 25-årig mand var involveret i et slagsmål udenfor Bilka i Esbjerg.
  - Der er noget tumult, der ender med at den ene bliver snittet i hovedet med en kniv. Han får et godt snitsår i ansigtet, siger efterforskningsleder Peder Jessen til TV Syd.
  Selve slagsmålet varede meget kort tid og offeret ville ikke tale med politiet, da de nåede frem kort efter.
  - Vi håber at høre fra vidner, der har set noget. For vi ved ikke noget omkring et motiv her, siger Peder Jessen.
  